EL
16.5.2022
Επίσημη Εφημερίδα της Ευρωπαϊκής Ένωσης
C 198/51
Διατακτικό Το Γενικό Δικαστήριο διατάσσει: 1) Απορρίπτει την προσφυγή ως απαράδεκτη.
2) Παρέλκει η έκδοση αποφάσεως επί της αιτήσεως παρεμβάσεως της Moderna Biotech Spain SL.
3) Καταδικάζει την Karin Agreiter και τους λοιπούς προσφεύγοντες των οποίων τα ονόματα παρατίθενται στο παράρτημα στα δικαστικά έξοδα.
4) Η Moderna Biotech Spain φέρει τα σχετικά με την αίτηση παρεμβάσεως δικαστικά έξοδά της.
(1)
EE C 471 της 22.11.2021.
Προσφυγή της 11ης Μαρτίου 2022 — Deckers Outdoor κατά EUIPO — Chunxian (TULEUGG) (Υπόθεση T-135/22) (2022/C 198/75) Γλώσσα του δικογράφου της προσφυγής: η αγγλική Διάδικοι Προσφεύγουσα: Deckers Outdoor Corp.
(Goleta, Καλιφόρνια, Ηνωμένες Πολιτείες) (εκπρόσωποι: A. Improda και C. Brega, δικηγόροι) Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO) Αντίδικος ενώπιον του τμήματος προσφυγών: Guo Chunxian (Mengzhou, Κίνα) Στοιχεία σχετικά με τη διαδικασία ενώπιον του EUIPO Αιτών: Ο αντίδικος ενώπιον του τμήματος προσφυγών Επίδικο σήμα: Αίτηση καταχωρίσεως λεκτικού σήματος της Ευρωπαϊκής Ένωσης TULEUGG — Υπ’ αριθ.
18 156 704 αίτηση καταχωρίσεως Διαδικασία ενώπιον του EUIPO: Διαδικασία ανακοπής Προσβαλλόμενη απόφαση: Απόφαση του πέμπτου τμήματος προσφυγών του EUIPO της 17ης Δεκεμβρίου 2021 στην υπόθεση R 412/2021-5 Αιτήματα Η προσφεύγουσα ζητεί από το Γενικό Δικαστήριο: — να ακυρώσει την προσβαλλόμενη απόφαση· — συνακόλουθα, να απορρίψει την υπ’ αριθ.
18 156 704 αίτηση καταχωρίσεως του σήματος TULEUGG· — να καταδικάσει το EUIPO και/ή τον G. Chunxian στα δικαστικά έξοδα της παρούσας διαδικασίας καθώς και στα έξοδα των διαδικασιών ενώπιον του τμήματος ανακοπών και ενώπιον του πέμπτου τμήματος προσφυγών.
Προβαλλόμενοι λόγοι — Παράβαση του άρθρου 8, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου· — Παράβαση του άρθρου 8, παράγραφος 5, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.